Euroopa Kohtu (kaheksas koda) 4. septembri 2014. aasta määrus –

Bertazzi jt

(kohtuasi C‑152/14) 1 ( 1 )

„Apellatsioonkaebus — Euroopa Kohtu kodukorra artikkel 99 — Sotsiaalpoliitika — Direktiiv 1999/70/EÜ — ETUC, UNICE ja CEEP raamkokkulepe tähtajalise töö kohta — Klausel 4 — Tähtajalised töölepingud avalikus sektoris — Stabiliseerimismenetlus — Tähtajalise töölepinguga töötajate töölevõtmine alaliste ametnikena ilma avaliku konkursita — Teenistusstaaži kindlaksmääramine — Tähtajaliste töölepingute raames töötatud ajavahemike arvestamata jätmine — Diskrimineerimiskeelu põhimõte”

1. Eelotsuse küsimused — Kohtupraktikas juba lahendatud küsimustega identsed küsimused — Kodukorra artikli 99 kohaldamine (Euroopa Kohtu kodukord, artikkel 99) (vt punkt 9)

2. Eelotsuse küsimused — Euroopa Kohtu pädevus — Piirid — Riigisisese õiguse kooskõla kontrollimine liidu õigusega — Väljajätmine (ELTL artikkel 267) (vt punkt 13)

3. Sotsiaalpoliitika — Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta — Direktiiv 1999/70 — Tähtajaliste töötajate diskrimineerimise keeld — Tähtajalise töölepinguga töötaja töölevõtmine alalise ametnikuna ilma avaliku konkursita — Teenistusstaaži kindlaksmääramisel tähtajaliste töölepingute raames töötatud ajavahemike arvestamata jätmine — Lubamatus (nõukogu direktiiv 1999/70, lisa, 4. klausli punktid 1 ja 4) (vt punktid 14, 16, 17 ja resolutsioon)

4. Eelotsuse küsimused — Euroopa Kohtu pädevus — Piirid — Üldised või hüpoteetilised küsimused — Euroopa Kohtu poolt tema enda pädevuse kontrollimine (ELTL artikkel 267) (vt punkt 15)

Resolutsioon

18. märtsil 1999 sõlmitud raamkokkuleppe tähtajalise töö kohta, mis on lisatud nõukogu 28. juuni 1999. aasta direktiivile 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, klauslit 4 tuleb tõlgendada nii, et sellega on vastuolus niisugune riigisisene õigusnorm nagu põhikohtuasjas käsitletav, mille kohaselt ei võeta täies ulatuses arvesse avalik-õigusliku asutuse juures tähtajalise töösuhte raames omandatud teenistusstaaži juhul, kui sama asutus võtab asjaomase töötaja koosseisulise teenistujana alaliselt teenistusse seoses tema töösuhte spetsiifilise stabiliseerimismenetlusega, kui tähtajalise töölepingu raames täidetud tööülesanded vastavad ülesannetele, mida täidab selle asutuse asjakohasesse kategooriasse kuuluv koosseisuline ametnik, välja arvatud kui selliseks arvesse võtmata jätmiseks esinevad „objektiivsed põhjused” selle klausli punktide ja/või 4 tähenduses, mida peab kontrollima eelotsusetaotluse esitanud kohus. Ainuüksi asjaolu, et tähtajaline töötaja töötas neil ajavahemikel tähtajalise töölepingu või ‑suhte alusel ei kujuta endast sellist objektiivset põhjust.

1. Eesmärk vältida avaliku konkursi eduka läbimise tulemusel teenistusse võetud koosseisuliste ametnike vastupidist diskrimineerimist ei saa kujutada endast „objektiivset põhjust” raamkokkuleppe klausli 4 punkti 1 ja/või punkti 4 tähenduses, kui – nagu põhikohtuasjas – käsitletavad riigisisesed õigusnormid välistavad täielikult ja kõigis olukordades selle, et töötajate tähtajalise töölepingu raames töötatud ajavahemikke võidaks arvesse võtta nende staaži kindlaksmääramisel nende alalisse teenistusse võtmisel ja seega nende palgaastme kindlaksmääramisel.

( 1 ) ELT C 194, 24.6.2014.